**Pali Reading Club, March 1st, 2021: Pārāyana-vagga, part 1**

**Text:** <http://gretil.sub.uni-goettingen.de/gretil/2_pali/1_tipit/2_sut/5_khudd/sutnippu.htm>

**Translation**: <https://suttacentral.net/snp5.1/en/anandajoti>

**1. Vatthu-gāthā 1 (Ee p.190)**

**976.** kosalānaṃ purā rammā agamā Dakkhiṇā-pathaṃ

ākiñcaññaṃ patthayāno brāhmaṇo manta-pāragū.

Kosalānaṃ purā rammā agamā Dakkhiṇāpathaṃ:
ākiñcaññaṃ patthayāno brāhmaṇo mantapāragū:

**977.** so Assakassa visaye Aḷakassa samāsane

vasī Godhāvarī-kūle uñchena ca phalena ca.

so Assakassa visaye Aḷakassa samāsane:
vasī Godhāvarīkūle uñchena ca phalena ca:

**978-79.** tass' eva upanissāya gāmo ca vipulo ahū,

tato jātena āyena mahāyaññam akappayi,

mahāyaññaṃ yajitvāna puna pāvisi assamaṃ.

Tasmiṃ patipaviṭṭhamhi añño āgañchi brāhmaṇo

tass' eva upanissāya gāmo ca vipulo ahū:
tato jātena āyena mahāyaññam akappayi:

mahāyaññaṃ yajitvāna puna pāvisi assamaṃ:
tasmiṃ patipaviṭṭhamhi añño āgañchi brāhmaṇo:

**980.** ugghaṭṭa-pādo tasito paṃka-danto raja-ssiro,

so ca naṃ upasaṃkamma satāni pañca yācati.

ugghaṭṭapādo tasito paṃkadanto rajassiro:
so ca naṃ upasaṃkamma satāni pañca yācati:

**981-82.** tam enam Bāvarī disvā āsanena nimantayi,

sukhañ ca kusalaṃ pucchi, idaṃ vacanam abravi:

yaṃ kho mamaṃ deyyadhammaṃ sabbaṃ vissajjitam mayā,

anujānāhi me brahme, n' atthi pañca satāni me. (**p.191**)

tam enam Bāvarī disvā āsanena nimantayi:

sukhañ ca kusalaṃ pucchi, idaṃ vacanam abravi:
**y**aṃ kho mamaṃ deyyadhammaṃ sabbaṃ vissajjitam mayā:
anujānāhi me brahme, n' atthi pañca satāni me:

**983.** sace me yācamānassa bhavaṃ nānupadassati,

sattame divase tuyhaṃ muddhā phalatu sattadhā.

sace me yācamānassa bhavaṃ nānupadassati:
sattame divase tuyhaṃ muddhā phalatu sattadhā:

**984-85.** abhisaṃkharitvā kuhako bheravaṃ so akittayi,

tassa taṃ vacanaṃ sutvā Bāvarī dukkhito ahū,

ussussati anāhāro sokasallasamappito,

atho pi evaṃcittassa jhāne na ramatī mano.

abhisaṃkharitvā kuhako bheravaṃ so akittayi:
tassa taṃ vacanaṃ sutvā Bāvarī dukkhito ahū:
atho pi evaṃcittassa jhāne na ramatī mano:

**986.** utrastaṃ dukkhitaṃ disvā devatā attha-kāminī

Bāvariṃ upasaṃkamma idaṃ vacanam abravi:

utrastaṃ dukkhitaṃ disvā devatā atthakāminī:
Bāvariṃ upasaṃkamma idaṃ vacanam abravi:

**987.** na so muddhaṃ pajānāti, kuhako so dhanatthiko,

muddhani muddha-pāte vā ñāṇaṃ tassa na vijjati.

na so muddhaṃ pajānāti, kuhako so dhanatthiko:
muddhani muddhapāte vā ñāṇaṃ tassa na vijjati:

**988.** bhotī carahi jānāti, tam me akkhāhi pucchitā

muddhaṃ muddhādhipātañ ca, taṃ suṇoma vaco tava.

bhotī carahi jānāti, tam me akkhāhi pucchitā:

muddhaṃ muddhādhipātañ ca, taṃ suṇoma vaco tava:

**989.** aham p' etaṃ na jānāmi, ñāṇam m' ettha na vijjati,

muddhaṃ muddhādhipāto ca Jinānaṃ h' eta dassanaṃ.

aham p' etaṃ na jānāmi:

ñāṇam m' ettha na vijjati:

muddhaṃ muddhādhipāto ca jinānaṃ h' eta dassanaṃ:

**990.** atha ko carahi jānāti asmiṃ puthavi-maṇḍale

muddhaṃ muddhādhipātañ ca, tam me akkhāhi devate.  (**p.192)**

atha ko carahi jānāti asmiṃ puthavimaṇḍale:
muddhaṃ muddhādhipātañ ca, tam me akkhāhi devate: